Osobitná správa č. 1/2010 „Kontrolujú sa zjednodušené colné postupy na dovoz účinne?“





Skratky EÚ : Európska únia GR BUDG : Generálne riaditeľstvo pre rozpočet GR TAXUD : Generálne riaditeľstvo pre dane a colnú úniu WCO : Svetová colná organizácia (World Customs Organization) Glosár Audit pred udelením povolenia/predbežný audit : kontrola podnikateľských subjektov prostredníctvom preskúmania ich účtov, záznamov a systémov pred vydaním povolenia na uplatnenie colného režimu. Cieľom je otestovať dodržiavanie podmienok podnikateľským subjektom, aby bolo možné uplatniť režim a zhodnotiť riziko súvisiace s jeho podnikaním. Automatizované riadenie rizika/automatizovaná analýza rizika : systematické zisťovanie rizika a implementácia všetkých opatrení potrebných na obmedzenie vystavenia sa riziku s využitím metód automatizovaného spracovania údajov. To zahŕňa činnosti ako zhromažďovanie údajov a informácií, analýza a hodnotenie rizika, stanovenie a implementácia opatrení a pravidelné monitorovanie a skúmanie procesu a jeho výstupov na základe zdrojov a stratégií EÚ , ako aj medzinárodných a národných zdrojov a stratégií. Colné konanie : postup vybavenia colných formalít, aby mal žiadateľ tovar k dispozícii. Colný režim : uplatnenie jedného z týchto režimov: prepustenie do voľného obehu; tranzit; colné uskladňovanie; aktívny zošľachťovací styk; prepracovanie pod colným dohľadom; dočasné použitie; pasívny zošľachťovací styk; vývoz. Dokladová kontrola : kontrola správnosti, úplnosti a platnosti informácií zaznamenaných v colných vyhláseniach (napr. opis tovaru, hodnota, množstvo) alebo iných dokumentoch (napr. dovozné licencie, osvedčenia o pôvode). Dokument o colnom dohľade : výrobky pod dohľadom EÚ sa môžu dovážať len po predložení dokumentu o dohľade, ktorý vydávajú príslušné orgány členského štátu. Dovoz : uplatnenie colného režimu prepustenie do voľného obehu, po ktorom sa tovar môže predať alebo spotrebovať na trhu EÚ . Dovozná licencia : dokument vydaný príslušnými orgánmi členského štátu povoľujúci dovoz určitého tovaru, na ktorý sa vzťahuje obmedzenie EÚ . V každej licencii sa uvádza objem povoleného dovozu a celkový dovezený objem by nemal presiahnuť toto maximálne množstvo. Fyzická kontrola : preskúmanie tovaru, vrátane podrobného prepočítania a odberu vzoriek na prekontrolovanie súladu so sprievodným colným vyhlásením k tovaru. Kontroly/colné kontroly : špecifické úkony vykonávané colnými orgánmi na zabezpečenie správneho uplatňovania colných pravidiel. Tieto úkony môžu zahŕňať preskúmanie tovaru, overovanie údajov vo vyhláseniach a existenciu a pravosť elektronických alebo písomných dokumentov, preskúmanie firemných účtov a iných záznamov, inšpekcie dopravných prostriedkov a batožiny a iné podobné činnosti. Kontrola odsúhlasenia : kontrola medzi zjednodušeným vyhlásením (pri zjednodušenom postupe pre vyhlásenie) alebo účtovným zápisom v záznamoch podnikateľského subjektu (v prípade miestneho colného vybavenia) a dodatočným colným vyhlásením. Kontrola môže zahŕňať kontrolu vecnej správnosti jednotlivých položiek (správnosť) a/alebo uistenie, že všetky zjednodušené transakcie sú obsiahnuté v dodatočných colných vyhláseniach (úplnosť). Kontrola pred prepustením tovaru : fyzická alebo dokladová kontrola pred tým, ako sa tovar dá k dispozícii podnikateľskému subjektu na účel stanovený príslušným colným režimom. Následný audit : kontrola podnikateľských subjektov prostredníctvom preskúmania ich účtov, záznamov a systémov na zabezpečenie dodržiavania colných pravidiel a hodnotenie rizík súvisiacich s ich podnikaním. Následné štádium : po prepustení tovaru. Osvedčenie o pôvode : dokument potrebný pre žiadosti o preferenčné colné sadzby, ktorý vypĺňa vývozca tovaru (napr. EUR .1, formulár A, vyhlásenie o faktúre). Predloženie tovaru colnému úradu : informovanie colných orgánov o príchode tovaru na colný úrad alebo akékoľvek iné miesto určené alebo schválené colnými orgánmi. Prepustenie tovaru : úkon, pri ktorom colné orgány dajú tovar k dispozícii na účely stanovené v colnom režime, do ktorého boli zaradené. Profil rizika : kombinácia kritérií rizika a oblastí kontroly (napr. typ tovaru, krajiny pôvodu), ktorá naznačuje existenciu rizika a vedie k návrhu vykonať kontrolné opatrenie. Riziko : pravdepodobnosť výskytu udalosti, ktorá zabraňuje správnemu uplatňovaniu opatrení EÚ alebo národných opatrení, ohrozuje finančné záujmy EÚ a jeho členských štátov alebo predstavuje hrozbu bezpečnosti a poriadku, verejnému zdraviu, životnému prostrediu alebo spotrebiteľom EÚ . Vyhlásenie/colné vyhlásenie : úkon, ktorým žiadateľ vyjadrí želanie zaradiť tovar do konkrétneho colného režimu. Voľný obeh : status tovaru dovezeného z tretích krajín, ktorý prešiel všetkými dovoznými formalitami na možnosť jeho predaja alebo spotreby na trhu EÚ . Zhrnutie I. Podnikateľské subjekty s povolením využívať zjednodušené colné postupy na dovoz majú výhodu urýchleného postupu colného konania. Colné orgány sa spoliehajú na správnosť ich dovozných vyhlásení a vykonávajú menší počet kontrol pred prepustením tovaru. Tie by však mali byť vynahradené auditmi pred udelením povolenia a následnými auditmi. Postupy sa používajú už oddávna a v EÚ sú rozšírené. V roku 2008 sa pri viac než dvoch tretinách colných vyhlásení EÚ použili zjednodušené postupy. II. Tieto postupy sú dôležitou súčasťou politiky EÚ v oblasti zjednodušenia obchodných výmen, ktorá bola v roku 2008 rozvinutá zavedením pojmu "schválený hospodársky subjekt" v súlade s nariadením č. 1192/2008 na označenie privilegovaného používateľa zjednodušených colných postupov a prijatím modernizovaného colného kódexu, ktorý sa bude uplatňovať od roku 2013. III. Auditom Dvora audítorov sa hodnotí, či sa dva hlavné zjednodušené colné postupy na dovoz kontrolujú účinne s cieľom poskytnúť primeranú záruku pre správny výber tradičných vlastných zdrojov a uistiť sa, že podnikateľské subjekty dodržiavajú povinnosti, ktoré im vyplývajú zo spoločnej obchodnej politiky. Dvor audítorov skúma, či Komisia zohľadňuje osvedčené medzinárodné postupy na vytvorenie primeraného kontrolného prístupu pre zjednodušené postupy a či monitoruje ich správne uplatňovanie v celej EÚ. V rámci auditu sa tiež hodnotí, či členské štáty vykonávajú účinné kontroly na základe tohto prístupu. IV. Dvor audítorov zistil, že: - Komisia zohľadnila medzinárodné štandardy a zaviedla vhodný regulačný rámec pre zjednodušené postupy, nie však pred koncom roku 2008, - Komisia vytvorila systém automatizovaného riadenia rizika pre celú EÚ. Hoci umožňuje automatizovanú výmenu informačných formulárov o rizikách, zatiaľ nezahŕňa profily rizika v súvislosti s tradičnými vlastnými zdrojmi alebo spoločnou obchodnou politikou, - povinnosť používať automatizovanú analýzu rizika v rámci zjednodušených postupov sa začne uplatňovať až od 1. januára 2011, - Komisia uskutočnila špecifické inšpekcie dovozu v súvislosti so zjednodušenými postupmi po prvýkrát v roku 2008 a zdokonalila svoje monitorovacie činnosti v roku 2009, - štandardizovaný prístup k následným auditom zjednodušených postupov sa zatiaľ v celej EÚ neuplatňuje, pretože aktivity Komisie na jeho dosiahnutie nie sú ukončené. V. Dvor audítorov zistil, že členské štáty používajú vlastné, často nedostatočné prístupy ku kontrole zjednodušených postupov, čo často vedie k: - všeobecne nevyhovujúcim alebo nedostatočne zdokumentovaným auditom pred vydaním povolenia na uplatnenie zjednodušených postupov podnikateľskému subjektu, - nedostatočnému využitiu metód automatizovaného spracovania údajov na vykonanie kontrol počas spracúvania zjednodušených postupov, - nadmernému využívaniu zjednodušených metód, najmä upustenia od povinnosti informovať v rámci miestneho colného vybavenia, ktoré zabraňujú uskutočneniu kontrol na základe rizika predtým, ako sa tovar dostane na trh EÚ, - a nekvalitným, príliš zriedkavým následným auditom obchodných dokladov a účtov podnikateľského subjektu, alebo k následným auditom nedostatočne zameraným na transakcie. VI. Dvor audítorov meral účinnosť kontrol dovozu v rámci zjednodušených postupov testovaním náhodne vybraných colných vyhlásení, v prípadoch, keď bola predložená žiadosť o preferenčnú colnú sadzbu alebo keď dovozné doklady mali byť v súlade s požiadavkami spoločnej obchodnej politiky. V šiestich členských štátoch z deviatich bola frekvencia zistených chýb vysoká, často v dôsledku skutočnosti, že podnikateľské subjekty nemali k dispozícii dokumenty, ktoré by ich oprávnili na dovoz tovaru v rámci opatrení obchodnej politiky alebo na uplatnenie preferenčnej colnej sadzby. VII. S cieľom zlepšiť kontroly zjednodušených postupov a prispieť k rozvoju politiky EÚ v oblasti zjednodušenia obchodných výmen by Komisia mala: - pri úvahách o ďalších zjednodušeniach colných postupov vziať do úvahy zistenia Dvora audítorov, - podnietiť členské štáty, aby urýchlene zaviedli nedávno vytvorený regulačný rámec a usmernenia, monitorovať ich implementáciu a ďalej zlepšovať tento rámec v súlade s výsledkami auditov a monitorovania Dvora audítorov, ako aj v súlade s vlastnými zisteniami, - zaviesť spoločné štandardy pre následné audity v colnej oblasti s využitím primeranej audítorskej metodiky a prístupu založenom na systémoch, - vypracovať automatizované profily rizík pre tradičné vlastné zdroje a spoločnú obchodnú politiku platné pre celú EÚ a kriticky preskúmať praktiky zjednodušenia používané členskými štátmi, - povzbudiť členské štáty, aby všetky aspekty spracovania zjednodušených postupov pri dovoze vykonávali počítačovo, - vyzvať členské štáty, aby podnikateľské subjekty lepšie oboznámili s ich povinnosťami a zodpovednosťami a podporiť meranie dodržiavania predpisov zo strany podnikateľských subjektov. Úvod 1. Zjednodušené colné postupy v oblasti dovozu sú kľúčovým prvkom colnej politiky EÚ: uľahčujú obchodovanie podnikateľských subjektov zjednodušením colných formalít a kontroly pred prepustením tovaru. Z údajov za rok 2008 vyplýva, že približne 70 % všetkých colných postupov na dovoz je zjednodušených. Ich dosah na výber tradičných vlastných zdrojov sa teda považuje za významný. 2. Európske colné právne predpisy sa neustále menia a dopĺňajú, aby boli v súlade s vyvíjajúcimi sa technickými, hospodárskymi a politickými podmienkami. Výsledkom tohto snaženia je Modernizovaný colný kódex [1] z roku 2008, ktorý je ďalším krokom v zjednodušení obchodných výmen. 3. V tejto audítorskej správe sa analyzujú dva dôležité colné postupy, ktorých cieľom je zjednodušiť prepustenie tovaru do voľného obehu – zjednodušený postup pre vyhlásenie a postup miestneho colného vybavenia. Tieto postupy sa používajú oddávna a v EÚ sú rozšírené a predstavujú kľúčový prvok zjednodušenia obchodných výmen. 4. V rámci štandardného colného režimu na dovoz musí podnikateľský subjekt predložiť tovar colnému úradu, podať štandardné colné vyhlásenie a zaplatiť alebo poskytnúť záruku za clo pred prepustením tovaru. Colný úrad môže skontrolovať dokumenty a/alebo preveriť tovar. 5. Podnikateľský subjekt, ktorý dováža tovar často, môže požiadať o uplatnenie zjednodušených postupov. Ich uplatnenie podlieha predchádzajúcemu povoleniu. Vykonaním auditu pred udelením povolenia by sa mali vnútroštátne colné úrady ubezpečiť o spoľahlivosti žiadateľa, posúdiť, či budú môcť uskutočniť nevyhnutné kontroly a získať záruku na pokrytie cla, ktoré sa má zaplatiť. 6. Po udelení povolenia použiť zjednodušené postupy môže podnikateľský subjekt podať neúplné colné vyhlásenie, obchodný doklad (napr. faktúru) (v prípade zjednodušeného postupu pre vyhlásenie) alebo jednoducho urobiť zápis do účtovnej evidencie (pri postupe miestneho colného vybavenia). Podnikateľský subjekt môže získať možnosť zjednodušeného predloženia tovaru colnému úradu a po poskytnutí záruky sa tovar prepustí a clo uhradí v neskoršom štádiu. Takto sa celé colné konanie urýchli a podnikateľský subjekt má tovar k dispozícii rýchlejšie. 7. Po stanovenej dobe – zvyčajne mesiac – podnikateľský subjekt predloží celkové vyhlásenie (dodatočné colné vyhlásenie), ktoré obsahuje súhrn zjednodušených vyhlásení/zápisov v účtovnej evidencii a doplnené chýbajúce informácie a na základe ktorého sa zaplatí splatná suma cla. 8. Colné úrady sa vo všeobecnosti spoliehajú na úplnosť a správnosť informácií poskytnutých podnikateľským subjektom a kontroly pred prepustením tovaru sa vykonávajú len výnimočne. 9. Keďže mnohé z kľúčových informácií sa poskytujú až neskôr v dodatočných colných vyhláseniach, kontroly sa zvyčajne vykonávajú po prepustení tovaru v podobe kontroly colných dokumentov alebo kontrol odsúhlasenia, prípadne ako úplné následné audity v priestoroch podnikateľského subjektu. 10. V colných právnych predpisoch EÚ sa stanovuje právny rámec na vykonávanie kontrol a nariaďuje sa povinnosť uplatňovať riadenie rizika. Komisia zaviedla pravidlá na kontrolu zjednodušených postupov s účinnosťou od 1. januára 2009, najmä pokiaľ ide o audity pred udelením povolenia a zosúladené podmienky a kritériá, ktoré podnikateľský subjekt musí splniť pred udelením povolenia použiť zjednodušené postupy. 11. Cieľom Komisie [2] je zabezpečiť, aby colné správy členských štátov postupovali jednotne, a na tento účel vypracovala aj usmernenia (tzv. nevynútiteľné pravidlá – soft law) k auditom v colnej oblasti všeobecne a osobitne ku kontrolám zjednodušených postupov. 12. Schematické zobrazenie fungovania zjednodušeného postupu pre vyhlásenie a postupu miestneho colného vybavenia je uvedené v prílohe I. Rozsah auditu a audítorský prístup Hlavný cieľ auditu 13. Počas auditu sa hodnotilo, či regulačný rámec a prístup k vykonávaniu kontrol vytvorený Komisiou a zavedený v členských štátoch predstavujú účinnú kontrolu zjednodušených postupov, poskytujú primeranú záruku pre správny výber tradičných vlastných zdrojov a či zabezpečujú, aby podnikateľské subjekty dodržiavali povinnosti, ktoré im vyplývajú zo spoločnej obchodnej politiky. 14. Dvor audítorov počas auditu hľadal odpovede na tieto konkrétne otázky: a) Vytvorila Komisia primeraný prístup k vykonávaniu kontrol zjednodušených postupov so zreteľom na osvedčené medzinárodné postupy a monitorovala správne uplatňovanie zjednodušených postupov a ich kontrol? b) Používajú členské štáty primeraný a štandardizovaný prístup k vykonávaniu kontrol zjednodušených postupov a sú tieto kontroly účinné? Audítorský prístup a metodika auditu 15. Audit sa vykonával v dvoch štádiách. Dvor audítorov najprv vypracoval model kontroly pre zjednodušené postupy (pozri prílohu II) založený na vlastnej skúsenosti, ako aj na poznatkoch iných organizácií. Analyzoval súčasné postupy po kontaktovaní krajín mimo EÚ a návšteve Svetovej colnej organizácie (WCO) s cieľom získať informácie o medzinárodných prístupoch k vykonávaniu kontrol zjednodušených postupov. 16. Dvor audítorov potom porovnal prístup k vykonávaniu kontrol odporúčaný Komisiou s modelom kontroly a hodnotil monitorovacie činnosti Komisie v súvislosti so zjednodušenými postupmi. 17. V druhom štádiu Dvor audítorov preskúmal kvalitu stratégií a kontrol, ktoré sa v skutočnosti uplatňovali pri zjednodušených postupoch v deviatich členských štátoch [3] a porovnal ich s modelom kontroly. Tieto členské štáty sa podieľali na celkových tradičných vlastných zdrojoch vybraných v EÚ v roku 2008 viac než 60 % a vo veľkej miere [4] používali zjednodušené postupy pre dovozné colné vyhlásenia. 18. Kvalita stratégií kontroly a kontrol skutočne vykonaných v členských štátoch sa hodnotila s ohľadom na odpovede v dotazníkoch a prostredníctvom dôkazov získaných na mieste a rekapitulačných testov celkovo 157 spisov podnikateľských subjektov. Graf 1 Kontrolované členské štáty a ich podiel na výbere tradičných vlastných zdrojov v roku 2008 +++++ TIFF +++++ 19. Počas auditu v roku 2007 Dvor audítorov zistil nedostatky vo fungovaní zjednodušených postupov v niekoľkých členských štátoch, a najmä vyššie riziko chýb v rámci zjednodušených postupov v prípadoch, keď podnikateľské subjekty žiadajú o povolenie uplatniť preferenčnú colnú sadzbu [5] alebo pri dovoze tovaru, ktorý podlieha opatreniam spoločnej obchodnej politiky [6]. 20. Zákonnosť a správnosť 967 colných vyhlásení týkajúcich sa rokov 2005 až 2008 a vybraných náhodne v kontrolovaných členských štátoch sa preskúmala s cieľom zistiť, či zavedené kontroly v týchto členských štátoch zabránili vzniku nedoplatkov a dovozu, ktorý bol v rozpore so spoločnou obchodnou politikou. Pripomienky Vytvorila Komisia primeraný prístup k vykonávaniu kontrol zjednodušených postupov so zreteľom na osvedčené medzinárodné postupy a monitorovala správne uplatňovanie zjednodušených postupov a ich kontrol? 21. Zjednodušené postupy sa používajú už dlhodobo a boli kodifikované v colnom kódexe v roku 1992 [7]. Dvor audítorov hodnotil, do akej miery Komisia vypracovala spoločné štandardy kontroly zjednodušených postupov a akým spôsobom monitorovala ich implementáciu. Pôvodný regulačný rámec nebol dostatočný, avšak na začiatku rokA 2009 bol vylepšený 22. V roku 2008 sa v EÚ zaviedol pojem "schválený hospodársky subjekt". Schválený hospodársky subjekt je privilegovaným používateľom zjednodušení v colnej oblasti, ktorý pred udelením tohto statusu musí splniť osobitné podmienky a kritériá [8]. 23. S cieľom zosúladiť podmienky a kritériá pre schválené hospodárske subjekty s podmienkami a kritériami pre podnikateľské subjekty uplatňujúce zjednodušený postup pre vyhlásenie a postup miestneho colného vybavenia, Komisia prijala nariadenie [9], ktorým sa od 1. januára 2009 po prvýkrát zavádza súbor osobitných kontrol, na základe ktorých colné orgány udeľujú podnikateľským subjektom povolenie uplatniť tieto dva postupy. V nariadení sa tiež stanovuje zákonná povinnosť členských štátov zautomatizovať zjednodušené postupy do 1. januára 2011. 24. Komisia tiež vytvorila podrobné usmernenia pre jediné povolenie na uplatnenie zjednodušených postupov [10]. Takéto povolenie umožňuje podnikateľským subjektom sústrediť formality na colnej správe povoľujúceho členského štátu aj v prípadoch, ak sa dováža do iného členského štátu. Počas roku 2008 Komisia rozšírila platnosť pojmov zahrnutých v týchto usmerneniach aj na národné povolenia na uplatnenie zjednodušených postupov, t. j. povolenia, v rámci ktorých sa dovoz a colné formality vykonávajú v tom istom členskom štáte, keďže podmienky a kritériá pre udelenie obidvoch povolení sú rovnaké. 25. Tento rámec sa teraz z veľkej časti zhoduje s modelom kontroly Dvora audítorov, pokiaľ ide o zjednodušené postupy, a zohľadňuje medzinárodne prijaté štandardy [11] pre tieto kontroly. 26. V usmerneniach Komisie sa však nešpecifikuje: - použitie metodiky hodnotenia rizika, napríklad vzoru Compact [12] pre schválené hospodárske subjekty, počas auditov pred udelením povolenia, - nevyhnutnosť vykonať minimálny počet kontrol pred prepustením tovaru, - výhoda automatizovaného odsúhlasenia dodatočných colných vyhlásení so zjednodušenými vyhláseniami/zápismi v účtovnej evidencii na uistenie sa o úplnosti dodatočných colných vyhlásení, - ani výhoda opatrení súvisiacich so zárukou (napr. meranie zhody pri podnikateľskom subjekte). Povinné používanie automatizovanej analýzy rizika nebolo doteraz zavedené 27. V nariadení Európskeho parlamentu a Rady (ES) č. 648/2005 [13] sa stanovuje povinnosť, aby colná kontrola vychádzala z analýzy rizika vykonanej metódami automatizovaného spracovania údajov a aby Komisia vytvorila systém riadenia rizika v colnej oblasti založený na informačných technológiách, ktorý by sa používal v celej EÚ – spoločný rámec riadenia rizika [14]. 28. Implementácia spoločných kritérií (profily rizika) analýzy rizika súvisiacich s tovarom v ich prvom mieste vstupu do EÚ sa z dôvodov bezpečnosti/ochrany stala prioritou. Pre oblasti tradičných vlastných zdrojov a spoločnej obchodnej politiky neboli doteraz podobné profily na úrovni EÚ v tomto kontexte vytvorené. 29. Keďže sa okrem toho môžu zjednodušené postupy vykonávať manuálne do konca roku 2010, používanie akýchkoľvek automatizovaných profilov rizika (národných alebo profilov EÚ) bude závisieť od stupňa automatizácie a rozhodnutia konkrétneho členského štátu skutočne vykonávať automatizovanú analýzu rizika pri zjednodušených postupoch. V dôsledku toho sa spoločný prístup k riadeniu rizík (pri tradičných vlastných zdrojoch ani v iných oblastiach), ktoré vznikajú v súvislosti s používaním zjednodušených postupov, nebude uplatňovať až do tohto dátumu. 30. Niekoľko colných úradov členských štátov navyše umožňuje v rámci postupu miestneho colného vybavenia používať praktiky, ktoré zabraňujú vykonávaniu analýzy rizika alebo kontrol pred prepustením tovaru. Tieto členské štáty používajú flexibilný výklad colných právnych predpisov EÚ, ktorý umožňuje túto prax len vo výnimočných prípadoch (pozri bod 46). 31. Komisia neposkytla potrebné usmernenie, aby sa vyhlo neoprávnenému a nadmernému využívaniu tohto postupu, čo bráni používaniu automatizovanej analýzy rizika aj po tom, ako sa dosiahne úplná automatizácia zjednodušených postupov. Usmernenia k následným auditom nie sú zatiaľ úplné 32. S modernizáciou colných právnych predpisov EÚ Komisia podporila zjednodušenie obchodných výmen, s čím súvisí aj zníženie colných kontrol pred prepustením tovaru. To by však malo byť vynahradené spoločným prístupom založeným na riziku k zlepšeným colným kontrolám, najmä v následnom štádiu po prepustení tovaru. 33. Pokiaľ ide o zjednotenie následných auditov, Komisia v roku 2007 vypracovala Príručku pre colnú kontrolu [15], ktorá zahŕňa všetky colné postupy. V príručke sa neberie do úvahy riziko straty tradičných vlastných zdrojov v dôsledku premlčania [16] a v časti o audítorskej metodike nie sú zahrnuté kľúčové aspekty ako nástroje na hodnotenie rizika, metódy výberu vzorky a audítorské riziká. Komisia vykonala špecializované inšpekcie zjednodušených postupov po prvýkrát v roku 2008 34. Zodpovednosťou GR TAXUD je zabezpečiť, aby sa colné právne predpisy EÚ uplatňovali jednotne a aby teda aj colné správy členských štátov postupovali jednotne. GR BUDG vykonáva inšpekcie tradičných vlastných zdrojov, počas ktorých sa často overuje aj súlad s platnými colnými právnymi predpismi. 35. Dvor audítorov zistil nedostatky vo fungovaní zjednodušených postupov v roku 2007 v niekoľkých členských štátoch [17] a následne sa rozhodol vykonať tento úplný audit. 36. GR BUDG zvolilo zjednodušené postupy za osobitný predmet svojich inšpekcií prvýkrát v roku 2008. V siedmich kontrolovaných členských štátoch zistilo niekoľko nedostatkov (pozri tabuľku 1). 37. GR TAXUD zriadil roku 2006 monitorovací útvar na jednotné uplatňovanie colných právnych predpisov EÚ. Do svojich monitorovacích programov na roky 2009 a 2010 zahrnul aj monitorovanie prvkov zjednodušených postupov. 38. Povinnosť uplatňovať vhodný rámec pre kontroly len od roku 2009, absencia spoločnej automatizovanej analýzy rizika pre kontroly tradičných vlastných zdrojov a aspektov spoločnej obchodnej politiky pred prepustením tovaru a neúplné usmernenia pre následné audity zvyšujú pravdepodobnosť výskytu rizík súvisiacich s používaním zjednodušených postupov. Tabuľka 1 Prehľad zistení inšpekcie zjednodušených postupov vykonanej GR BUDG v roku 2008 | Členský štát | Nedostatky | DE | IE | ES | FR | PL | FI | UK | Postup udeľovania povolenia | | | | | | | | Kontroly pred prepustením tovaru | | | | | | | | Používanie analýzy rizika | | | | | | | | Postupy zjednodušenia | | | | | | | | Následné kontroly/audity | | | | | | | | Používajú členské štáty primeraný a štandardizovaný prístup k vykonávaniu kontrol zjednodušených postupov a sú tieto kontroly účinné? 39. Dvor audítorov preskúmal kontroly a audítorské prístupy používané v deviatich členských štátoch a porovnal ich s vlastným modelom kontroly. V rámci tohto auditu preskúmal 157 spisov podnikateľských subjektov. Dvor audítorov okrem toho meral účinnosť kontrol s použitím vzoriek colných vyhlásení. Celkovo sa skontrolovalo 967 colných vyhlásení. Členské štáty postupovali podľa vlastných prístupov s rozdielmi v kontrolách v každej fáze 40. Všetky členské štáty mali zavedené vnútroštátne pokyny na zjednodušené postupy a používali vlastnú metodiku pre kontroly v tomto kontexte. Kvalita a počet kontrol vykonaných v rôznych fázach spracovania (pred udelením povolenia, počas spracovania a následné kontroly) zjednodušených postupov sa v jednotlivých členských štátoch líšili a príloha III obsahuje prehľad uvedenej kvality a počtu na štandard modelu kontroly za každý kontrolovaný členský štát. Štádium kontroly pred udelením povolenia Holandské colné úrady mali najlepšiu koncepciu auditov pred udelením povolenia, nedokázali však preukázať, že ju uplatnili 41. Podnikateľské subjekty s povolením použiť zjednodušené postupy majú výhodu urýchleného colného konania a pred prepustením tovaru podliehajú menšiemu počtu kontrol. Túto možnosť by mali mať len spoľahlivé podnikateľské subjekty [18]. Ich spoľahlivosť by sa mala hodnotiť auditmi pred udelením povolenia, ktoré by mali zahŕňať posúdenie rizík ovplyvňujúcich ich podnikanie a odporúčanie o frekvencii a intenzite ďalších preskúmaní činností podnikateľského subjektu (plán kontroly) po udelení povolenia. 42. Spomedzi deviatich kontrolovaných členských štátov malo Holandsko najlepšiu koncepciu auditov pred udelením povolenia, ktorá plne zodpovedala modelu kontroly Dvora audítorov. Dvor audítorov však získal len minimálne dôkazy o tom, že holandské colné úrady uplatňovali tento prístup v praxi. Prístupy uplatňované v ostatných kontrolovaných členských štátoch mali často nedostatky. 43. Členské štáty navyše často nevedeli preukázať, že vykonali audit hodnotiaci vnútorné kontroly a administratívnu organizáciu podnikateľského subjektu pred vydaním povolenia. K povoleniam, ktoré Dvor audítorov preskúmal, často neboli k dispozícii audítorské správy. Jedine belgické colné orgány systematicky poskytovali uspokojivé dôkazy o vykonávaní auditov pred udelením povolenia. Dôkazy o vypracovaní hodnotení rizík spojených s podnikateľskými subjektmi a plánov kontroly boli minimálne. 44. V tabuľke 2 je zobrazený podrobnejší prehľad zistení Dvora audítorov týkajúcich sa auditov pred udelením povolenia. Tabuľka 2 Hodnotenie auditov pred udelením povolenia Pozn.: uspokojivé; čiastočne uspokojivé; neuspokojivé. V prípade Írska sa nekontroloval aspekt pred udelením povolenia. Štandardy modelu kontroly | BE | FR | IT | HU | NL | SI | SE | UK | Počet preskúmaných spisov podnikateľských subjektov | 17 | 20 | 20 | 16 | 18 | 17 | 22 | 20 | Vykonaný audit/audítorská správa k dispozícii | | | | | | | | | Kontrola administratívnej organizácie/vnútorných kontrol | | | | | | | | | Kontola účtovníckych systémov/iných systémov, vrátane IT | | | | | | | | | Kontrola výskytu vážnych porušení predpisov | | | | | | | | | Kontrola finančnej solventnosti | | | | | | | | | Hodnotenie rizika podnikateľského subjektu | | | | | | | | | Kontrolné odporúčanie (plán) | | | | | | | | | Prvky záruky (napr. školenie) | | | | | | | | | Kontroly počas spracúvania — kontroly pred prepustením tovaru Nadmerné používanie zjednodušení v postupe miestneho colného vybavenia 45. Zo zjednodušených postupov vyplýva, že pred prepustením tovaru sa vykonáva menej kontrol. Dvor audítorov sa však domnieva, že by sa v tejto fáze mal napriek tomu vykonať minimálny počet kontrol založených na automatizovanej analýze rizika, aby sa zachoval faktor neistoty pre podnikateľské subjekty, odhalil dovoz v rozpore s pravidlami spoločnej obchodnej politiky a aby sa vyhlo nedoplatkom tradičných vlastných zdrojov. 46. V colných právnych predpisoch EÚ sa vyžaduje, aby podnikateľské subjekty predložili tovar na kontrolu colnému úradu alebo ho informovali o zámere prepustiť tovar do voľného obehu. To platí rovnako aj v rámci zjednodušených postupov. V prípade postupu miestneho colného vybavenia však colné orgány môžu vo výnimočných a odôvodnených prípadoch [19] povoliť "vyšší stupeň zjednodušenia" (upustenie od povinnosti informovať), ktorý podnikateľskému subjektu umožní, aby nemusel colnému úradu oznamovať všetky jednotlivé zásielky a zámer prepustiť ich do voľného obehu (pozri bod 30). 47. V piatich kontrolovaných členských štátoch z deviatich je podnikateľským subjektom uplatňujúcim postup miestneho colného vybavenia pravidelne udeľovaný spomínaný "vyšší stupeň zjednodušenia" (upustenie od povinnosti informovať) [20], pričom právne predpisy umožňujú takéto zjednodušenie len v určitých výnimočných prípadoch. Komisia zistila v roku 2008 podobné praktiky v Nemecku, Španielsku a Fínsku (pozri tabuľku 1). 48. Hoci niektoré členské štáty uviedli, že používanie "vyššieho stupňa zjednodušenia" je možné dočasne zrušiť, aby colné úrady mohli uskutočniť kontroly tovaru, štáty nevedeli preukázať, že sa to týmto spôsobom skutočne vykonávalo. V prípade postupu miestneho colného vybavenia sa teda v týchto štátoch vykonávalo málo kontrol pred prepustením tovaru, prípadne sa nevykonali žiadne. Zriedkavé využívanie automatizovanej analýzy rizika pre kontroly tradičných vlastných zdrojov a aspektov spoločnej obchodnej politiky pred prepustením tovaru 49. Používanie analýzy rizika pri colných kontrolách je od 1. januára 2007 právnou povinnosťou a jedine automatizované profily rizika integrované v procese spracovania colných vyhlásení môžu dostatočné ochrániť finančné záujmy EÚ a záujmy týkajúce sa jej obchodnej politiky. 50. Francúzsko a Slovinsko boli jediné členské štáty so zavedenými automatizovanými profilmi rizika, ktoré zahŕňali tradičné vlastné zdroje a aspekty spoločnej obchodnej politiky, pri všetkých zjednodušených postupoch. Vo Švédsku a v Holandsku tieto profily pokrývali len zjednodušený postup pre vyhlásenie. 51. V prípadoch, keď sa v súvislosti s kontrolami pred prepustením tovaru zistili skutočnosti relevantné pre riziko, vo všeobecnosti boli riadne zaznamenané, prijali sa k nim následné opatrenia a boli opätovne vložené do systému riadenia rizika. V Belgicku sa však zistili nedostatky v postupovaní informácií súvisiacich s rizikom, najmä na centrálnej úrovni. 52. V tabuľke 3 je zobrazený podrobnejší prehľad zistení Dvora audítorov týkajúcich sa kontrol pred prepustením tovaru v kontrolovaných členských štátoch. Tabuľka 3 Hodnotenie kontrol pred prepustením tovaru Pozn.: uspokojivé; čiastočne uspokojivé; neuspokojivé. Štandardy modelu kontroly | BE | FR | IE | IT | HU | NL | SI | SE | UK | Počet preskúmaných spisov podnikateľských subjektov | 17 | 20 | 7 | 20 | 16 | 18 | 17 | 22 | 20 | "Vyšší stupeň zjednodušenia" (upustenie od povinnosti informovať) pri postupe miestneho colného vybavenia | | | | | | | | | | Minimálny počet kontrol tradičných vlastných zdrojov | | | | | | | | | | Automatizované profily rizika pri tradičných vlastných zdrojoch | | | | | | | | | | Automatizované náhodné kontroly | | | | | | | | | | Opätovné zaznamenanie do systémov riadenia rizika | | | | | | | | | | Kontroly počas spracúvania — kontroly dodatočných colných vyhlásení 53. Podnikateľský subjekt uplatňujúci zjednodušené postupy musí pravidelne uzatvárať colné vyhlásenia a na tento účel predkladá podrobné dodatočné colné vyhlásenie. Colné úrady by sa mali prostredníctvom automatizovanej analýzy rizika zamerať na vzorku transakcií a vykonávať ich kontroly. Tieto kontroly by mali obsahovať preskúmanie príslušných colných dokladov (faktúry, osvedčenia, licencie atď.), aby sa odhalili nedoplatky tradičných vlastných zdrojov alebo dovoz bez nevyhnutných dokumentov požadovaných v spoločnej obchodnej politike, a v prípade potreby bezodkladne prijať nápravné opatrenie. Slovinsko predstavuje porovnávací štandard pre kontroly dodatočných colných vyhlásení 54. Dvor audítorov zistil, že dodatočné colné vyhlásenia sa vo všetkých členských štátoch podávali elektronicky. V šiestich štátoch [21] z nich sa však vykonalo len minimálne preskúmanie colných dokumentov, prípadne sa nevykonalo žiadne, a automatizovaná analýza rizika pre zjednodušené postupy v súvislosti s tradičnými vlastnými zdrojmi sa v tejto fáze použila len v štyroch členských štátoch [22]. 55. S cieľom získať záruku, že dodatočné colné vyhlásenie je úplné a správne je potrebné vykonávať systematické odsúhlasovanie zjednodušených transakcií (t. j. zjednodušených vyhlásení v prípade zjednodušeného postupu pre vyhlásenie a zápisov v účtovnej evidencii podnikateľského subjektu pri postupe miestneho colného vybavenia). Toto odsúhlasenie by sa malo vykonávať elektronicky vždy, keď je to možné, a k zisteným chybám treba prijímať následné opatrenia. 56. Francúzsko a Slovinsko mali systémy na spracovanie údajov týkajúcich sa zjednodušených postupov natoľko automatizované, že mohli vykonávať automatizované odsúhlasenie pri všetkých zjednodušených postupoch. Niektoré členské štáty [23] vykonávali automatizované odsúhlasenie len pri zjednodušenom postupe pre vyhlásenie, prípadne ich občas uskutočňovali manuálne. V tabuľke 4 je zobrazený podrobnejší prehľad zistení týkajúcich sa kontrol dodatočných colných vyhlásení v kontrolovaných členských štátoch. Tabuľka 4 Hodnotenie kontrol dodatočných colných vyhlásení Pozn.: uspokojivé; čiastočne uspokojivé; neuspokojivé; – nevzťahuje sa. Štandardy modelu kontroly | BE | FR | IE | IT | HU | NL | SI | SE | UK | Počet preskúmaných spisov podnikateľských subjektov | 17 | 20 | 7 | 20 | 16 | 18 | 17 | 22 | 20 | Elektronické dodatočné colné vyhlásenia | | | | | | | | | | Dokladové kontroly vecnej správnosti | | | | | | | | | | Automatizované profily rizika pre tradičné vlastné zdroje | | | | | | | | | | Automatizované náhodné kontroly | | | | | | | | | | Automatizované odsúhlasenie | – | | | – | – | | | | | Systematické manuálne odsúhlasenie | | – | | | | | – | | | Opätovné zaznamenanie do systémov riadenia rizika | | | | | | | | | | Následné audity 57. Zo samotnej podstaty zjednodušených postupov vyplýva, že počas spracovania sa vykonáva malý počet kontrol a colné orgány sa spoliehajú na správnosť informácií poskytnutých podnikateľským subjektom po udelení povolenia. Jediným účinným spôsobom získania primeranej istoty o oprávnenosti tejto dôvery je vykonávať dobre naplánované, dôkladné a dostatočne časté následné audity. Tieto audity by mali byť zamerané na systémy podnikateľských subjektov (vnútorná kontrola, IT, účtovníctvo), ako aj na vzorku transakcií, vrátane preskúmania príslušných účtovných záznamov. Pri auditoch je potrebné zohľadniť riziká obchodovania podnikateľského subjektu pre colnú oblasť a predovšetkým riešiť riziko, že clo nebude možné vybrať z dôvodu premlčania. 58. Colné úrady členských štátov nevyužívali príručku Komisie pre colnú kontrolu často a v týchto prípadoch využívali vlastnú metodiku. Hoci sa colné úrady snažia uplatňovať jednotný prístup pre audity, napríklad používaním štandardných kontrolných zoznamov, vzorov pre podávanie správ a hodnotenie rizika podnikateľského subjektu, audítori colných úradov používajú vlastné postupy a dokumentácia v preskúmaných spisoch podnikateľských subjektov bola často nejednotná a/alebo neúplná. 59. Členské štáty zaviedli vo všeobecnosti národné alebo regionálne plány kontroly so všeobecnými cieľmi kontroly. Dvor audítorov však často nenašiel dôkazy o tom, že v prípade podnikateľských subjektov v jeho vzorke výsledok hodnotenia rizika po procese udelenia povolenia viedol k skutočnému vydaniu odporúčania o frekvencii auditov a povahe kontrol, ktoré sa majú vykonať. Následné audity sa nevykonávali dostatočne často 60. Následné audity vrátane preskúmania dostatočného počtu transakcií a obchodných účtov podnikateľských subjektov sa vykonali v siedmich kontrolovaných členských štátov z deviatich, avšak frekvencia týchto auditov, aby poskytli primeranú záruku, že colné poplatky neboli premlčané, bola uspokojivá len v Maďarsku. Takéto audity sa obzvlášť zriedkavo uskutočňovali vo Švédsku a v Spojenom kráľovstve. 61. Primerané následné audity systémov podnikateľských subjektov, vrátane systémov IT, sa nevykonávali v štyroch kontrolovaných členských štátoch z deviatich. Len Holandsko a Spojené kráľovstvo majú štruktúrované preskúmanie výkonnosti podnikateľského subjektu (meranie zhody). V tabuľke 5 je zobrazený podrobnejší prehľad zistení Dvora audítorov týkajúcich sa následných. 62. Záruka, že zjednodušené postupy sa účinne kontrolujú, nie je dostatočná pri väčšine kontrolovaných členských štátov z dôvodov uplatňovania neadekvátnej audítorskej metodiky, slabého plánovania a najmä absencie dostatočne častých a dôkladných následných auditov podnikateľských subjektov používajúcich tieto postupy. V dôsledku toho sa zvyšujú riziká straty cla na úkor rozpočtu EÚ a nedodržania povinností vyplývajúcich z opatrení spoločnej obchodnej politiky. Tabuľka 5 Hodnotenie následných auditov Pozn.: uspokojivé; čiastočne uspokojivé; neuspokojivé. Štandardy modelu kontroly | BE | FR | IE | IT | HU | NL | SI | SE | UK | Počet preskúmaných spisov podnikateľských subjektov | 17 | 20 | 7 | 20 | 16 | 18 | 17 | 22 | 20 | Primeraná/ucelená audítorská metodika | | | | | | | | | | Audit systémov vrátane IT systémov | | | | | | | | | | Audity pretrvávania podmienok | | | | | | | | | | Audit transakcií/účtov | | | | | | | | | | Dostatočná frekvencia auditov | | | | | | | | | | Percentuálny podiel podnikateľských subjektov, ktoré v posledných troch rokoch neboli kontrolované | 71 | 70 | 57 | 15 | 6 | 39 | 18 | 91 | 90 | Následné opatrenia k audítorským správam | | | | | | | | | | Neúčinné kontroly v členských štátoch 63. Dvor audítorov meral účinnosť kontrol s použitím vzoriek colných vyhlásení. V prílohe IV je uvedený prehľad počtu kontrolovaných colných vyhlásení podľa krajín a zistených chýb. 64. Vzorky boli rozdelené do dvoch kategórií. Do prvej boli zahrnuté nedávne colné vyhlásenia (z roku 2008) s cieľom posúdiť, či sa súčasnými kontrolami skutočne podarilo zabrániť vzniku chýb, a druhá sa týkala colných vyhlásení za predchádzajúce roky (2006 a skôr) na zistenie, či boli chyby odhalené a opravené po následných auditoch. Účinnosť kontrol vo vzorkách za rok 2008 65. Za rok 2008 boli vybrané dve vzorky týkajúce sa údajov zo všetkých colných úradov členského štátu a vzťahujúce sa na dva rozličné celkové súbory: a) finančná vzorka: približne 30 colných vyhlásení za členský štát s cieľom skontrolovať aspekty týkajúce sa tradičných vlastných zdrojov, t. j. správne uplatnenie preferenčnej colnej sadzby na základe vhodného podporného dokumentu (napr. osvedčenie o pôvode); b) nefinančná vzorka: približne 60 colných vyhlásení za členský štát s cieľom skontrolovať aspekty týkajúce sa spoločnej obchodnej politiky, t. j. existencia a správne spracovanie dovozných licencií (textilné odvetvie) alebo dokumentov o colnom dohľade (železiarsky a oceliarsky priemysel). Výsledky za finančnú vzorku za rok 2008 66. V štyroch kontrolovaných členských štátoch z deviatich sa zistila frekvencia výskytu chýb [24] vo výške minimálne 10 % (pozri graf 2). 67. Podnikateľské subjekty sú povinné archivovať relevantnú dokumentáciu pre prípad, že colné úrady budú chcieť vykonať následný audit. O tejto povinnosti sú informované počas procesu udeľovania povolenia. Vysoká frekvencia chýb vo Švédsku (19 %) a v Írsku (40 %) bola zapríčinená najmä skutočnosťou, že potrebné dokumenty neexistovali alebo ich nebolo možné nájsť. Výsledky za nefinančnú vzorku za rok 2008 68. Licencie a dokumenty o colnom dohľade sa vydávajú na stanovené množstvo tovaru. S cieľom zaistiť, aby sa žiaden tovar neprepustil na trh EÚ bez platného dokumentu, musia byť množstvá odčítané na licencii a osvedčené colným úradom pri každom jednotlivom dovoze v čase prepustenia tovaru. Graf 2 Frekvencia chýb vo finančnej vzorke za rok 2008 (v %) +++++ TIFF +++++ 69. Len Švédsko a Spojené kráľovstvo mali počítačový systém na odčítavanie množstiev na licenciách. Podnikateľské subjekty v Spojenom kráľovstve však mohli ľahko zrušiť povinnosť zadať do systému platnú licenciu a zaznamenať množstvo v čase prepustenia tovaru. 70. Všetky členské štáty okrem Švédska a Talianska systematicky odčítavali príslušné množstvá niekoľko dní po uskutočnení dovozu, prípadne v nasledujúcom mesiaci, zvyčajne pri podaní dodatočného colného vyhlásenia. 71. Pri 34 transakciách (8 %) zo 426 sa odčítanie uskutočnilo niekoľko mesiacov po prepustení tovaru alebo nebolo osvedčené colnými orgánmi. V ďalších 31 prípadoch (7 %) neboli dovozné licencie/dokumenty o colnom dohľade platné alebo sa nevzťahovali na skutočne dovezený tovar. V 58 prípadoch (14 %) navyše členské štáty nedokázali poskytnúť dôkaz o tom, že v čase prepustenia tovaru skutočne takýto dokument existoval. Súhrn týchto prípadov je uvedený v grafe 3 [25]. Graf 3 Frekvencia chýb v nefinančnej vzorke za rok 2008 (v %) +++++ TIFF +++++ 72. Kým chyby vo finančnej vzorke môžu byť opravené vybraním colného dlhu, ak sa chyby odhalia pred ich premlčaním, v nefinančnej vzorke sú záujmy výrobcov EÚ zasiahnuté, keď sa dovoz uskutoční bez potrebnej dokumentácie. Účinnosť následných auditov 73. Dvor audítorov vybral vzorku približne 30 colných vyhlásení za členský štát z roku 2006 [26] s cieľom skontrolovať aspekty týkajúce sa tradičných vlastných zdrojov, t. j. správne uplatnenie preferenčnej colnej sadzby, a hodnotiť, či colné úrady zistené chyby opravili. 74. V šiestich kontrolovaných členských štátoch [27] z deviatich sa zistila vysoká frekvencia chýb. Tieto členské štáty nevedeli preukázať, že sa tieto chyby následne opravili prostredníctvom následných auditov. Každá chyba mala finančný dosah a viedla k nedoplatku tradičných vlastných zdrojov. V 274 kontrolovaných colných vyhláseniach sa zistilo 49 chýb, ktoré viedli k strate cla vo výške 558000 EUR. Tieto sumy sú premlčané, a teda ich nie je možné spätne získať, čím sú nenávratne stratené z rozpočtu EÚ. 75. Skutočnosť, že v piatich členských štátoch [28] zo šiestich, podnikateľské subjekty nedokázali poskytnúť požadovanú colnú dokumentáciu ani o niekoľko mesiacov, naznačuje, že tieto subjekty nedodržali záväzky, ktoré prijali pri udelení povolenia. Takéto podnikateľské subjekty sú nespoľahlivé a pre svoje nedbalé správanie sú rizikom pre tradičné vlastné zdroje a výrobcov EÚ. Nemali byť mať povolenie používať zjednodušené postupy. 76. V troch členských štátoch [29] s prijateľnou frekvenciou následných auditov (pozri tabuľku 5), nebolo žiadne z colných vyhlásení testovaných Dvorom audítorov poznačené chybou. 77. V grafe 4 je zobrazená celková frekvencia chýb vo vzorke za rok 2006 a podiel prípadov, ktoré sa týkali absencie nevyhnutných dokumentov. 78. Na základe týchto zistení možno pochybovať, že obzvlášť v prípade šiestich kontrolovaných členských štátov z deviatich, je dovoz s použitím zjednodušených postupov účinne kontrolovaný tak, aby sa predišlo strate finančných prostriedkov z rozpočtu EÚ alebo škodám pre výrobcov EÚ. Graf 4 Frekvencia chýb vo finančnej vzorke za rok 2006 (v %) +++++ TIFF +++++ Závery a odporúčania 79. Z výsledkov auditu Dvora audítorov vyplýva, že zjednodušené postupy sa zatiaľ nekontrolujú účinne vo väčšine kontrolovaných členských štátov. Nebola teda poskytnutá primeraná záruka pre správny výber tradičných vlastných zdrojov alebo že podnikateľské subjekty dodržiavajú povinnosti, ktoré im vyplývajú zo spoločnej obchodnej politiky. 80. Komisia by mala zabezpečiť, aby rámec platný od roku 2009 fungoval účinne v celej EÚ. Vytvorila Komisia primeraný prístup k vykonávaniu kontrol zjednodušených postupov a monitorovala správne uplatňovanie zjednodušených postupov a ich kontrol? 81. Komisia vytvorila primeraný prístup k vykonávaniu kontrol zjednodušených postupov a zaviedla regulačný rámec podporený podrobnými usmerneniami, nie však pred koncom roku 2008. Niektoré aspekty, napríklad používanie analýzy rizika alebo kontroly počas spracovania, je potrebné zlepšiť (pozri body 22 až 26). 82. Keďže zjednodušené postupy sa môžu zaznamenávať manuálne do konca roku 2010, používanie automatizovanej analýzy rizika, pri ktorej sa zohľadňujú záležitosti týkajúce sa tradičných vlastných zdrojov a spoločnej obchodnej politiky, bude povinné až po tomto dátume. Členské štáty okrem toho často povoľujú praktiky v rámci postupu miestneho colného vybavenia, ktoré bránia používaniu automatizovanej analýzy rizika pred prepustením tovaru (pozri body 27 až 31). 83. Usmernenia k vykonávaniu následných auditov v colnej oblasti zatiaľ nie sú úplné a Komisia začala uskutočňovať špecializované inšpekčné a monitorovacie činnosti v súvislosti so zjednodušenými postupmi pri dovoze až v roku 2008. Ďalšie monitorovacie činnosti začali len nedávno (pozri body 32 až 38). 84. Komisia by mala: - zdokonaliť súčasný regulačný rámec a usmernenia k zjednodušeným postupom a ako základ použiť model kontroly Dvora audítorov, - monitorovať implementáciu tohto rámca a usmernení v členských štátoch, - vypracovať profily rizík pre tradičné vlastné zdroje a spoločnú obchodnú politiku pre celú EÚ a zahrnúť ich do spoločného rámca riadenia rizika, - doplniť usmernenia k následným auditom, - a pri úvahách o ďalších zjednodušeniach colných postupov vziať do úvahy zistenia Dvora audítorov. Používajú členské štáty primeraný a štandardizovaný prístup k vykonávaniu kontrol zjednodušených postupov a sú tieto kontroly účinné? 85. Členské štáty neuplatňovali štandardizovaný prístup pre kontroly/audity v rôznych fázach zjednodušených postupov, napr. audity pred udelením povolenia alebo následné audity, a pri týchto auditoch/kontrolách často používali nevyhovujúce metódy. Pri audite Dvora audítorov sa preukázalo, že ich kontroly/audity boli často neúčinné a členské štáty nie vždy postupovali podľa usmernenia Komisie (pozri bod 40). 86. Veľký počet nevyhovujúcich alebo nedostatočne zdokumentovaných auditov pred udelením povolenia, ktorý sa zistil, zvyšuje riziko, že nespoľahlivé podnikateľské subjekty budú využívať zjednodušené postupy (pozri body 41 až 44). 87. Prístupy ku kontrolám počas spracovania zjednodušených postupov na účely prepustenia tovaru sa líšili a ich kvalita bola často nízka (pozri body 45 až 56): - Časté a neoprávnené používanie "vyššieho stupňa zjednodušenia" (upustenie od povinnosti informovať) v rámci postupu miestneho colného vybavenia a všeobecná absencia automatizovaných profilov rizika bránili vykonávaniu kontrol pred prepustením tovaru a zvyšovali riziko dovozu, pri ktorom nie sú dodržané povinnosti vyplývajúce z opatrení spoločnej obchodnej politiky a/alebo riziko straty tradičných vlastných zdrojov. - Malý počet dokladových kontrol dodatočných colných vyhlásení, a najmä skutočnosť, že zjednodušené colné vyhlásenia/zápisy v účtovnej evidencii neboli systematicky odsúhlasované s dodatočnými colnými vyhláseniami zvyšujú tieto riziká. 88. Sedem kontrolovaných členských štátov z deviatich používalo neadekvátnu alebo čiastočne neadekvátnu metodiku auditu, vrátane slabého plánovania. V ôsmich kontrolovaných členských štátoch z deviatich sa pri plánovaní frekvencie následných auditov nebralo do úvahy riziko premlčania cla (pozri body 57 až 62). 89. Chýbajúce kontroly pred prepustením tovaru a po ňom, najmä chýbajúce kvalitné a dostatočne časté následné audity podnecujú podnikateľské subjekty k nedbanlivosti. To následne zvyšuje riziko neodhalenia nezrovnalostí, čo vedie k strate tradičných vlastných zdrojov alebo dovozu, pri ktorom neboli dodržané povinnosti vyplývajúce zo spoločnej obchodnej politiky (pozri body 45 až 62). 90. Veľký počet chýb vo vzorkách colných vyhlásení naznačuje, že v prípade zjednodušených postupov (pozri body 63 až 78): a) kontroly pred prepustením tovaru nie sú účinné; b) dovoz tovaru, pri ktorom sa požadujú licencie alebo podobné dokumenty sa ťažko monitorujú, ak nie je zavedený spoľahlivý online riadiaci systém, c) mnohé podnikateľské subjekty nedodržali záväzky, ktoré prijali v rámci povolenia uplatňovať zjednodušené postupy, d) následné audity nie sú vykonávané dostatočne často vo väčšine kontrolovaných členských štátov a nepodarilo sa nimi primerane zabrániť chybám alebo ich odhaliť. 91. Komisia by mala: - vyzvať členské štáty, aby bezodkladne implementovali nedávno vytvorený regulačný rámec pre zjednodušené postupy, vrátane spoločného prístupu k vykonávaniu kontrol a auditov počas celého procesu, v súlade s modelom kontroly definovaným Dvorom audítorov, - kriticky preskúmať praktiku členských štátov povoľovať "vyšší stupeň zjednodušenia" (upustenie od povinnosti informovať) a poskytnúť usmernenie k tejto záležitosti, najmä vo vzťahu k tovaru, ktorý pred prepustením vyžaduje účasť colného úradu, - povzbudiť všetky členské štáty, aby spracovanie zjednodušených postupov vykonávali elektronicky, vrátane elektronického spravovania licencií (online odčítanie v čase prepustenia tovaru) a podobných dokumentov a používania automatizovaných profilov rizika pokrývajúcich tradičné vlastné zdroje a aspekty spoločnej obchodnej politiky, - vyzvať členské štáty, aby zlepšili školenia pre podnikateľské subjekty s cieľom zvýšiť informovanosť o ich povinnostiach a zodpovednostiach pri používaní zjednodušených postupov, - a podporiť meranie výkonnosti a porovnávanie pomocou porovnávacích štandardov medzi členskými štátmi, a zároveň ich podnietiť k zlepšeniu procesu kontroly zjednodušených postupov. Túto správu prijal Dvor audítorov v Luxemburgu na svojom zasadnutí dňa 25. marca 2010. Za Dvor audítorov +++++ TIFF +++++ Vítor Manuel da Silva Caldeira predseda [1] Nariadenie Európskeho parlamentu a Rady (ES) č. 450/2008 (Ú. v. EÚ L 145, 4.6.2008, s. 1). [2] Medziiným v súlade s rozhodnutím Európskeho parlamentu a Rady č. 624/2007/ES z 23. mája 2007, ktorým sa ustanovuje akčný program pre colné správy v Spoločenstve (Colníctvo 2013) (Ú. v. EÚ L 154, 14.6.2007, s. 25). [3] Belgicko, Francúzsko, Taliansko, Maďarsko, Holandsko, Slovinsko, Švédsko a Spojené kráľovstvo. Audit v Írsku sa vykonával v rámci predbežnej štúdie, t. j. pred finalizáciou modelu kontroly. Keďže audítorský prístup bol porovnateľný, výsledky sú prezentované spolu s výsledkami zistenými v ostatných kontrolovaných členských štátoch. [4] Z celkového počtu dovozných colných vyhlásení sa podiel dovozu, v súvislosti s ktorým sa uplatnili zjednodušené postupy, v roku 2008 pohyboval v rozmedzí od 26 % do 93 %. [5] Dovoz tovaru z tretích krajín podlieha clu (vlastné zdroje rozpočtu EÚ). Za istých okolností sa môže colná sadzba znížiť na základe preferenčných obchodných dohôd pod podmienkou, že dovozca má k dispozícii osobitné dokumenty, napr. osvedčenia o pôvode. [6] Určité dovezené tovary, napríklad textil alebo oceľ, sú predmetom osobitných monitorovacích opatrení vyplývajúcich zo spoločnej obchodnej politiky, aby boli ochránené záujmy výrobcov EÚ. Ak chcú podnikateľské subjekty dovážať takýto tovar z určitých krajín, potrebujú mať v čase prepustenia tovaru k dispozícii osobitné colné dokumenty, napr. dovozné licencie alebo dokumenty o colnom dohľade. [7] Nariadenie Rady (EHS) č. 2913/92 (Ú. v. ES L 302, 19.10.1992, s. 1). [8] Komisia vydala podrobné usmernenia pre vnútroštátne colné úrady k udeľovaniu statusu schválený hospodársky subjekt (pozri dokument TAXUD/2006/1450 z 29. júna 2007). [9] Nariadenie Komisie (ES) č. 1192/2008 (Ú. v. ES L 329, 6. 12. 2008, s. 1). [10] TAXUD/1284/2005. [11] Medziiným revidovaný Kjótsky dohovor, ku ktorému ES pristúpilo rozhodnutím Rady 2003/231/ES (Ú. v. EÚ L 86, 3.4.2003, s. 21), a usmernenia k nemu. [12] TAXUD/2006/1452; Model Compact (Compliance Partnership Customs and Trade) pre schválené hospodárske subjekty je metodika na hodnotenie rizík súvisiacich s podnikaním subjektu prostredníctvom analýzy jeho administratívnej organizácie a systému vnútornej kontroly. [13] Ú. v. EÚ L 117, 4.5.2005, s. 13. [14] Hlavné prvky spoločného rámca riadenia rizika sú v platnosti od januára 2007 a prvky týkajúce sa bezpečnosti/ochrany mali podľa plánu nadobudnúť účinnosť 1. júla 2009. Keďže však niektoré členské štáty zatiaľ nedosiahli požadovanú úroveň automatizácie, tento termín nebolo možné splniť a v súčasnej dobe je posunutý na koniec roka 2010. [15] Príručka pre colnú kontrolu bola vypracovaná v rámci programu Colníctvo 2007 a predstavuje usmernenie dohodnuté Komisiou a členskými štátmi o spôsobe vykonávania následných auditov v colnej oblasti. Bola preložená do 19 jazykov a zaslaná členským štátom. [16] Za normálnych okolností je obdobie, v ktorom sa môžu vybrať colné poplatky, tri roky od dátumu dovozu (pozri článok 221 ods. 3 nariadenia (EHS) č. 2913/92). [17] Členské štáty kontrolované v rámci DAS 2007: Bulharsko, Dánsko, Nemecko, Španielsko, Portugalsko, Rumunsko. [18] Podnikateľské subjekty dodržiavajúce právne podmienky na uplatňovanie zjednodušených postupov a poskytujúce potrebnú záruku, že sú si vedomé svojich povinností v tomto kontexte. [19] Pozri článok 266 ods. 2 písm. b) vykonávacích ustanovení k Colnému kódexu: "Pod podmienkou, že kontroly riadneho vykonávania operácií tým nie sú ovplyvnené, colné orgány môžu: [...] b) za určitých osobitných okolností, ak to umožňuje charakter príslušného tovaru a rýchly obrat, oslobodiť držiteľa povolenia od požiadavky oznámiť príslušnému colnému orgánu každý príchod tovaru [...]". Nariadenie Komisie (EHS) č. 2454/93 (Ú. v. ES L 253, 11.10.1993, s. 1) v znení neskorších predpisov. [20] Maďarsko, Holandsko, Slovinsko, Švédsko, Spojené kráľovstvo. [21] Belgicko, Francúzsko, Írsko, Holandsko, Švédsko a Spojené kráľovstvo. [22] Francúzsko, Taliansko, Maďarsko a Slovinsko. [23] Švédsko, Holandsko (automatizované odsúhlasenie pri zjednodušenom postupe pre vyhlásenie); Belgicko, Írsko, Maďarsko, Holandsko a Spojené kráľovstvo (občasné manuálne odsúhlasenie pri zjednodušenom postupe pre vyhlásenie a/alebo postupe miestneho colného vybavenia). [24] Tieto chyby predstavujú 358000 EUR, stále však môžu byť opravené vybraním colného dlhu. To sa môže uskutočniť do troch rokov od vzniku colného dlhu. [25] Zistilo sa, že systém riadenia licencií a dokumentov o colnom dohľade v Spojenom kráľovstve je nespoľahlivý. Uvedená frekvencia chýb odzrkadľuje len skutočne odhalené vecné chyby. V Írsku bola testovaná vzorka omnoho menšia, pretože bola len súčasťou predbežnej štúdie. [26] Za Írsko a Spojené kráľovstvo boli vybrané colné vyhlásenia z roku 2005, pretože audity sa konali v roku 2008. Z praktických dôvodov sa výber za Holandsko čiastočne týkal roku 2007. [27] Belgicko, Francúzsko, Írsko, Holandsko, Švédsko a Spojené kráľovstvo. [28] Belgicko, Francúzsko, Írsko, Švédsko a Spojené kráľovstvo. [29] Taliansko, Maďarsko, Slovinsko. -------------------------------------------------- PRÍLOHA I Prehľad charakteristických znakov zjednodušených postupov [30] Článok 76 Colného kódexu Spoločenstva [31] predstavuje právny základ zjednodušených postupov. V článku 76 ods. 1 písm. a) až c) sa charakterizujú tri rozličné postupy: a) postup neúplného vyhlásenia (mimo rozsahu auditu); a) zjednodušený postup pre vyhlásenie; b) postup miestneho colného vybavenia. V článku 253 vykonávacích ustanovení k Colnému kódexu Spoločenstva [32] sú uvedené všeobecné definície účelu a charakteru všetkých troch zjednodušených postupov. Konkrétne pokiaľ ide o predmet auditu, režim prepustenia do voľného obehu, podrobnosti sú uvedené v článkoch 254 až 267 vykonávacích ustanovení k Colnému kódexu. POSTUP NEÚPLNÉHO VYHLÁSENIA JE MIMO ROZSAHU AUDITU, A PRETO NIE JE ĎALEJ ROZVINUTÝ V TEJTO PRÍLOHE I. Zjednodušený postup pre vyhlásenie (články 253, 253a až 253m, 260 až 262 vykonávacích ustanovení k Colnému kódexu) Článok 253 ods. 2 vykonávacích ustanovení k Colnému kódexu: "Zjednodušený postup pre vyhlásenie musí umožniť prepustenie tovaru do príslušného colného režimu pri predložení zjednodušeného colného vyhlásenia s následným predložením doplňujúceho vyhlásenia, ktoré môže mať všeobecné, periodické alebo opakované tak, ako je to primerané." V článku 76 ods. 1 písm. b) Colného kódexu Spoločenstva sa stanovuje, že "colné orgány... môžu povoliť, aby... bol namiesto vyhlásenia... predložený obchodný alebo úradný doklad spolu so žiadosťou o prepustenie tovaru do navrhovaného colného režimu". Postup: a) podlieha predchádzajúcemu povoleniu (články 253, 253a až 253m, 260 až 260 vykonávacích ustanovení k Colnému kódexu). Colné orgány majú dôkladne overiť spoľahlivosť žiadateľa a v povolení uviesť všetky relevantné detaily; b) zahŕňa predloženie tovaru colnému úradu. V súvislosti s týmto postupom sa ráta z viacerými možnosťami, typický prípad je však nasledovný: 1) Podnikateľský subjekt predloží tovar colnému úradu a podá buď zjednodušené colné vyhlásenie alebo obchodný doklad (napr. faktúru) namiesto podrobného štandardného vyhlásenia. 2) Vykoná sa obvyklé spracovanie vyhlásení o prepustení do voľného obehu (rozhodnutia o vykonaní kontrol týkajúcich sa daňových alebo nedaňových otázok). 3) Na konci lehoty stanovenej v povolení (zvyčajne mesiac) podnikateľský subjekt podá dodatočné colné vyhlásenie, ktoré obsahuje všetky podrobnosti (colné ohodnotenie, váha atď.) za všetky jednotlivé zjednodušené vyhlásenia, aby bolo možné vyčísliť clo za zjednodušené vyhlásenia ako celok (celkovú sumu cla) v danom období. 4) Celková suma cla sa zaúčtuje do piatich dní od uplynutia danej lehoty, t. j. v uvedenom príklade po mesiaci (pozri článok 218 ods. 1 Colného kódexu Spoločenstva), a vyplatí v súlade s článkom 227 Colného kódexu, t. j. do 16. dňa mesiaca nasledujúceho po danom mesiaci. 5) Následné kontroly sa môžu vykonať v podobe ad hoc kontrol dodatočných colných vyhlásení alebo hĺbkovými následnými auditmi v priestoroch podnikateľského subjektu, ktoré zahŕňajú aj obchodné doklady a účty. II. Postup miestneho colného vybavenia (článok 253 ods. 3, články 263 až 267 vykonávacích ustanovení k Colnému kódexu) Článok 253 ods. 3: "Postup miestneho colného vybavenia musí umožniť prepustenie tovaru do príslušného colného režimu tak, aby bolo vykonané v priestoroch príslušnej osoby alebo na iných miestach, ktoré určia alebo schvália colné orgány." V článku 76 ods. 1 písm. c) Colného kódexu Spoločenstva sa stanovuje, že "colné orgány... môžu povoliť, aby... vyhlásenie na tovar pre príslušný režim bolo vykonané zápisom tohto tovaru do evidencie; v tomto prípade colné orgány môžu upustiť od požiadavky, aby deklarant predložil tovar colným orgánom." Postup: a) podlieha predchádzajúcemu povoleniu (články 253, 253a až 253m, 263 až 260 vykonávacích ustanovení k Colnému kódexu). Colné orgány majú dôkladne overiť spoľahlivosť žiadateľa a v povolení uviesť všetky relevantné detaily; b) v zásade zahŕňa informovanie colných orgánov o príchode tovaru do priestorov podnikateľského subjektu (alebo na akékoľvek iné miesto určené na tento účel) a o zámere prepustiť tovar. V súvislosti s týmto postupom sa ráta z viacerými možnosťami, typický prípad je však nasledovný: 1) Podnikateľský subjekt prijme tovar vo svojich priestoroch, zvyčajne v rámci iného colného režimu, na ktorý už má povolenie (napr. tranzit). 2) V závislosti od miery zjednodušenia, podnikateľský subjekt potom: - buď informuje colné orgány o svojom zámere prepustiť tovar, zaznamená údaje týkajúce sa tovaru do účtovných záznamov a vyčká, kým colné orgány rozhodnú o vykonaní kontrol pred prepustením, - priamo zaznamená údaje týkajúce sa tovaru do účtovných záznamov, čo môže mať za následok prepustenie tovaru do voľného obehu. 3) V závislosti od miery zjednodušenia teda colné orgány majú alebo nemajú možnosť skontrolovať tovar pred jeho prepustením. 4) Na konci lehoty stanovenej v povolení (zvyčajne mesiac) podnikateľský subjekt podá dodatočné colné vyhlásenie, ktoré obsahuje všetky podrobnosti (colné ohodnotenie, váha atď.) za všetky jednotlivé zápisy v účtovnej evidencii, aby bolo možné vyčísliť clo za zápisy v účtovnej evidencii ako celok (celkovú sumu cla) v danom období. 5) Celková suma cla sa zaúčtuje do piatich dní od uplynutia danej lehoty, t. j. v uvedenom príklade po mesiaci (pozri článok 218 ods. 1 Colného kódexu Spoločenstva), a vyplatí v súlade s článkom 227 Colného kódexu, t. j. do 16. dňa mesiaca nasledujúceho po danom mesiaci. 6) Následné kontroly sa môžu vykonať v podobe ad hoc kontrol dodatočných colných vyhlásení alebo hĺbkovými následnými auditmi v priestoroch podnikateľského subjektu, ktoré zahŕňajú aj obchodné doklady a účty. Schematické zobrazenie zjednodušeného postupu pre vyhlásenie a postupu miestneho colného vybavenia na účely prepustenia tovaru do voľného obehu Fáza Typ postupu | Zjednodušený postup pre vyhlásenie | Postup miestneho colného vybavenia | 1. fáza Povolenie | Formálny postup (žiadosť g povolenie): povolenie pred uplatnením postupukontrola spoľahlivosti podnikateľského subjektu colnými orgánmizaznamenanie podrobností spracovania do povolenia | Formálny postup (žiadosť g povolenie): povolenie pred uplatnením postupukontrola spoľahlivosti podnikateľského subjektu colnými orgánmizaznamenanie podrobností spracovania do povolenia | 2. fáza Vyrovnanie | Podnikateľský subjekt: predloží tovar colnému úradupodá zjednodušené colné vyhlásenie (napr. faktúru) | Podnikateľský subjekt: prijme/uskladňuje tovar vo svojich priestoroch (alebo na určenom mieste)informuje colné orgány o svojom zámere prepustiť tovar do voľného obehu a zaznamená údaje týkajúce sa vyhlásenia do svojich záznamov (možnosť upustenia od povinnosti informovať) | Colné orgány: zaznamenajú zjednodušené vyhlásenierozhodnú o vykonaní kontrolyprepustia tovar do voľného obehu | Colné orgány: prijmú (ak sa vzťahuje) oznámenie od podnikateľského subjekturozhodnú o vykonaní kontroly (ak je to stále možné)prepustia tovar (ak ho už neprepustil samotný podnikateľský subjekt) | 3. fáza Dodatočné colné vyhlásenie | Podnikateľský subjekt: podá dodatočné colné vyhlásenie (t. j. súhrn všetkých zjednodušených vyhlásení za dané obdobie)zaplatí celkovú splatnú sumu cla | Podnikateľský subjekt: podá dodatočné colné vyhlásenie (t. j. súhrn všetkých zápisov v účtovnej evidencii za dané obdobie)zaplatí celkovú splatnú sumu cla | Colné orgány: zaznamenajú výšku cla do účtovrozhodnú o vykonaní následnej kontroly | Colné orgány: zaznamenajú výšku cla do účtovrozhodnú o vykonaní následnej kontroly | 4. fáza Následný audit | Podnikateľský subjekt: poskytne colným orgánom dokumentáciu | Podnikateľský subjekt: poskytne colným orgánom dokumentáciu | Colné orgány: rozhodnú o vykonaní následného auditu | Colné orgány: rozhodnú o vykonaní následného auditu | [30] Pozri schematické zobrazenie na konci prílohy. [31] Nariadenie Rady (EHS) č. 2913/92 v znení neskorších predpisov. [32] Nariadenie Komisie (EHS) č. 2454/93 (Ú. v. ES L 253, 11.10.1993, s. 1) v znení neskorších predpisov. -------------------------------------------------- PRÍLOHA II Model kontroly Európskeho dvora audítorov pre zjednodušené postupy 1. Kritériá kontrol pred udelením povolenia podnikateľskému subjektu a) Je potrebné skontrolovať, či má podnikateľský subjekt vhodný záznam o dodržiavaní colných požiadaviek, uspokojivý a spoľahlivý (IT) systém na spravovanie svojich obchodných záznamov, či bola jeho finančná solventnosť overená a že je možné skontrolovať súlad s dovoznými zákazmi alebo obmedzeniami. b) Je potrebné skontrolovať administratívnu organizáciu a vnútorné kontroly podnikateľského subjektu, pričom audit by mal zahŕňať aj kontrolu v jeho priestoroch. c) Počas auditu je potrebné zistiť a posúdiť riziká ovplyvňujúce fungovanie podnikateľského subjektu a zabezpečiť ich náležitými kontrolnými opatreniami. Na riešenie ostávajúcich rizík by sa mal k jednotlivým podnikateľským subjektom vypracovať plán kontroly/odporúčanie. d) Výsledky auditu by sa mali formálne vydať v podobe správy. e) Podnikateľské subjekty je potrebné počas postupu vydávania povolenia náležite poučiť a oboznámiť s ich povinnosťami a colnými rizikami, ktoré ovplyvňujú ich podnikanie. f) Povolenia by mali byť formálnym a jasným záväzkom uzavretým medzi colnými orgánmi a podnikateľským subjektom definujúcim ich spoluprácu a práva a povinnosti oboch strán, vrátane povinností podnikateľského subjektu informovať o akýchkoľvek zmenách v podnikaní a organizácii a vymenovať zástupcu pre colné záležitosti. 2. Kritériá kontrol [33] pri spracovaní zjednodušených postupov, t. j. zjednodušených vyhlásení/zápisov v účtovnej evidencii a dodatočných colných vyhlásení a) Je potrebné vykonať minimálny počet fyzických kontrol založených na riziku a dokladových kontrol pred prepustením tovaru, aby sa zachoval faktor neistoty pre podnikateľské subjekty, odhalil neoprávnene dovezený tovar a aby sa vyhlo nedoplatkom tradičných vlastných zdrojov. b) Z tých istých dôvodov by sa mali vykonať dokladové kontroly vecnej správnosti dodatočných colných vyhlásení. c) Je potrebné vykonať automatizované odsúhlasenie dodatočných colných vyhlásení so zjednodušenými vyhláseniami/so zápismi v účtovnej evidencii podnikateľského subjektu, aby sa zabezpečila úplnosť dodatočných colných vyhlásení. d) Fyzické a dokladové kontroly by mali byť založené na analýze rizika s použitím príslušných automatizovaných postupov spracovania údajov s prvkom náhodnosti. e) Výsledky týchto kontrol by mali byť riadne zaznamenané a vložené do systému riadenia rizika. Colné orgány by mali pravidelným meraním výkonnosti zabezpečiť, aby boli profily rizika neustále účinné a aktuálne. 3. Kritériá následných auditov [34] zjednodušených postupov a) Je potrebné vykonať pravidelné a plánované následné audity založené na riadnej a štandardizovanej metodike s ohľadom na obchodné riziká podnikateľského subjektu, ako aj riziko premlčania, pričom sa niektoré subjekty vyberú náhodne. b) Audity by mali byť zamerané na transakcie alebo konkrétne témy (napr. colné ohodnotenie), systémy, vrátane systémov IT, prípadne by sa prostredníctvom nich malo posúdiť, či podnikateľský subjekt stále spĺňa podmienky na uplatnenie zjednodušených postupov. c) Kontrolné zistenia by sa mali formálne vydať v podobe správy a následné opatrenia by mali byť systematické. Kontrolné zistenia by sa mali zaznamenať do systému riadenia rizika. d) Je potrebné zaviesť opatrenia záruky kvality (napr. výkonnosť podnikateľského subjektu alebo meranie zhody) a malo by sa presadzovať sebahodnotenie podnikateľského subjektu. [33] Minimálny počet kontrol pred prepustením a kontrol dodatočných colných vyhlásení má závisieť od miery rizika súvisiaceho s príslušným dovozom. V prípade podnikateľských subjektov, s ktorých dovozmi sa spája nízke riziko, by sa napriek tomu mal vykonaním náhodných kontrol zachovať stupeň neistoty. [34] S cieľom náležite riešiť riziko premlčania colných poplatkov by sa mali minimálne každé tri roky vykonať následné audity zamerané na transakcie. Počet transakcií kontrolovaných v rámci jednotlivých následných auditov by mal závisieť od súvisiacich rizík. Audit systémov alebo audit na posúdenie, či podnikateľský subjekt stále spĺňa podmienky na uplatnenie zjednodušených postupov sa môže vykonávať aj v menej častých intervaloch, sú však stále nevyhnuté v prípade, že sa zmenia systémy (IT, iné). -------------------------------------------------- PRÍLOHA III PREHĽAD PRIPOMIENOK ZA DEVÄŤ KONTROLOVANÝCH ŠTÁTOV Pozn.: uspokojivé; čiastočne uspokojivé; neuspokojivé; – nevzťahuje sa. Štandardy modelu kontroly | BE | FR | IE | IT | HU | NL | SI | SE | UK | Počet preskúmaných spisov podnikateľských subjektov | 17 | 20 | 7 | 20 | 16 | 18 | 17 | 22 | 20 | Audity pred udelením povolenia Bol vykonaný audit v priestoroch podnikateľského subjektu, bola na jeho základe vypracovaná audítorská správa a je k dispozícii? | | | – | | | | | | | Hodnotili sa administratívna organizácia a vnútorné kontroly podnikateľského subjektu? | | | – | | | | | | | Skontrolovali sa účtovnícke a IT systémy? | | | – | | | | | | | Skontrolovali sa právne požiadavky článkov 261 ods. 2 a 264 ods. 2 vykonávacích ustanovení k Colnému kódexu (napr. absencia vážnych porušení predpisov)? | | | – | | | | | | | Skontrolovala sa finančná solventnosť podnikateľského subjektu? | | | – | | | | | | | Vykonalo sa hodnotenie rizika podnikateľského subjektu? | | | – | | | | | | | Bolo na základe hodnotenia rizika/auditu vydané kontrolné odporúčanie (plán)? | | | – | | | | | | | Obsahoval postup vydávania povolenia prvky záruky (napr. školenie, informácie, koordinátorov)? | | | – | | | | | | | Kontrola počas spracúvania – kontroly pred prepustením tovaru Boli rozhodnutia o uplatnení zjednodušených postupov v prípade miestneho colného vybavenia (upustenie o povinnosti informovať) udelené v súlade s právnymi predpismi? | | | | | | | | | | Vykonal sa minimálny počet kontrol aspektov tradičných vlastných zdrojov/spoločnej obchodnej politiky pred prepustením tovaru? | | | | | | | | | | Použili sa automatizované profily rizika v súvislosti s oblasťou tradičných vlastných zdrojov/so spoločnou obchodnou politikou? | | | | | | | | | | Obsahovalo riadenie rizika aj automatizovaný prvok náhodnosti? | | | | | | | | | | Vykonali sa následné opatrenia k otázkam súvisiacim s rizikami (napr. meranie výkonnosti profilov rizika, opätovné zaznamenanie do systémov)? | | | | | | | | | | Kontrola počas spracúvania – kontroly dodatočných colných vyhlásení Spracúvajú sa dodatočné colné vyhlásenia vo všeobecnosti elektronicky? | | | | | | | | | | Vykonal sa skutočne minimálny počet dokladových kontrol vecnej správnosti? | | | | | | | | | | Použili sa automatizované profily rizika v súvislosti s oblasťou tradičných vlastných zdrojov/so spoločnou obchodnou politikou? | | | | | | | | | | Obsahovalo riadenie rizika aj automatizovaný prvok náhodnosti? | | | | | | | | | | Vykonalo sa automatizované odsúhlasenie dodatočných colných vyhlásení so zjednodušenými zápismi v účtovnej evidencii? | – | | | – | – | | | | | Vykonávalo sa systematické manuálne odsúhlasenie dodatočných colných vyhlásení so zjednodušenými účtovnými zápismi? | | – | | | | | – | | | Vykonali sa následné opatrenia k otázkam súvisiacim s rizikami (napr. meranie výkonnosti profilov rizika, opätovné zaznamenanie do systémov)? | | | | | | | | | | Následné audity Sú následné audity založené na primeranej audítorskej metodike (audítorské nástroje, ucelený prístup)? | | | | | | | | | | Zahŕňajú audity systémy, ako aj IT systémy? | | | | | | | | | | Zahŕňajú audity aj nepretržité dodržiavanie podmienok povolenia? | | | | | | | | | | Zahŕňajú audity aj dokladovú kontrolu vecnej správnosti transakcií (vrátane obchodných účtov)? | | | | | | | | | | Je frekvencia auditov dostatočná, aby sa zohľadnilo riziko premlčania? | | | | | | | | | | Percentuálny podiel podnikateľských subjektov, ktorí neboli kontrolovaní dostatočne často, aby sa predišlo premlčaniu | 71 | 70 | 57 | 15 | 6 | 39 | 18 | 91 | 90 | Boli prijaté následné opatrenia k audítorským správam (kontrola riadenia, opätovné zaznamenanie výsledkov do systémov)? | | | | | | | | | | -------------------------------------------------- PRÍLOHA IV PREHĽAD CHÝB VO VZORKÁCH Pozn.: Členské štáty boli vyzvané, aby poskytli chýbajúcu dokumentáciu vo svojich odpovediach na oznámenia Dvora audítorov o predbežných zisteniach. Neposkytnutie požadovaných dokumentov sa považuje za chybu. | BE | FR | IE | IT | HU | NL | SI | SE | UK | Finančná vzorka za rok 2008 Počet preskúmaných transakcií | 31 | 32 | 20 | 30 | 33 | 30 | 30 | 31 | 30 | Bez označenia "vydaný so spätnou platnosťou" na preferenčnom dokumente, v potrebných prípadoch | 3 | 2 | 0 | 0 | 0 | 2 | 0 | 0 | 0 | Neexistujúci dôkaz o priamej preprave | 1 | 1 | 0 | 1 | 0 | 0 | 0 | 3 | 1 | Nepredložené dokumenty | 0 | 0 | 8 | 0 | 1 | 0 | 0 | 0 | 0 | Iná vecná chyba | 1 | 1 | 0 | 0 | 1 | 0 | 0 | 3 | 1 | Celkový počet chýb | 5 | 4 | 8 | 1 | 2 | 2 | 0 | 6 | 2 | Celkové chyby (v %) vo vzorke za rok 2008 – finančné | 16 | 13 | 40 | 3 | 6 | 7 | 0 | 19 | 7 | Chyby (v %) v dôsledku chýbajúcich nevyhnutných dokumentov | 3 | 3 | 40 | 3 | 3 | 0 | 0 | 10 | 3 | Nefinančná vzorka za rok 2008 Počet preskúmaných transakcií | 60 | 57 | 6 | 62 | 32 | 61 | 30 | 58 | 60 | Odčítanie nevykonané priamo po súhrnnej lehote/neschválené colným úradom | 9 | 13 | 0 | 10 | 2 | 0 | 0 | 0 | 0 | Nepredložené dokumenty | 23 | 6 | 6 | 0 | 0 | 18 | 0 | 5 | 0 | Iná vecná chyba | 12 | 7 | 0 | 1 | 0 | 1 | 2 | 2 | 6 | Celkový počet chýb | 44 | 26 | 6 | 11 | 2 | 19 | 2 | 7 | 6 | Celkové chyby (v %) vo vzorke za rok 2008 – nefinančné | 73 | 46 | 100 | 18 | 6 | 31 | 7 | 12 | 10 | Chyby (v %) v dôsledku chýbajúcich nevyhnutných dokumentov | 38 | 11 | 100 | 0 | 0 | 30 | 0 | 9 | 0 | Finančná vzorka za rok 2006 Počet preskúmaných transakcií | 34 | 33 | 24 | 33 | 29 | 30 | 30 | 31 | 30 | Bez označenia "vydaný so spätnou platnosťou" na preferenčnom dokumente, v potrebných prípadoch | 1 | 0 | 0 | 0 | 0 | 1 | 0 | 1 | 0 | Neexistujúci dôkaz o priamej preprave | 4 | 8 | 0 | 0 | 0 | 0 | 0 | 8 | 2 | Nepredložené dokumenty | 1 | 0 | 7 | 0 | 0 | 0 | 0 | 0 | 3 | Iná vecná chyba | 4 | 3 | 0 | 0 | 0 | 3 | 0 | 2 | 1 | Celkový počet chýb | 10 | 11 | 7 | 0 | 0 | 4 | 0 | 11 | 6 | Celkové chyby (v %) vo vzorke za rok 2006 – finančné | 29 | 33 | 29 | 0 | 0 | 13 | 0 | 35 | 20 | Chyby (v %) v dôsledku chýbajúcich nevyhnutných dokumentov | 15 | 24 | 29 | 0 | 0 | 0 | 0 | 26 | 17 | --------------------------------------------------